WB ຖືເປັນສຳຄັນການພົວພັນຮ່ວມມືແລະຈະສືບຕໍ່ໜູນຊ່ວຍຫວຽດນາມ
ທ່ານນາງ ເຈືອງທິມາຍ ຫົວໜ້າຄະນະຂົນຂວາຍປະຊາຊົນ
ສູນກາງຕ້ອນຮັບທ່ານນາງ Victoria Kwakwa
ຕອນບ່າຍວັນທີ 26/07 ຢູ່ສຳນັກງານສູນກາງພັກ, ທ່ານນາງ ເຈືອງທິມາຍ ຫົວໜ້າຄະນະຂົນຂວາຍປະຊາຊົນສູນກາງໄດ້ໃຫ້ການຕ້ອນຮັບທ່ານນາງ Victoria Kwakwa ຮອງປະທານທະນາຄານໂລກ ຮັບຜິດຊອບພາກພື້ນ ອາຊີຕາເວັນອອກ - ປາຊີຟິກ. ທີ່ການຕ້ອນຮັບ ທ່ານນາງ ເຈືອງທິມາຍ ຊົມເຊີຍບັນດາການພັດທະນາໃໝ່ຂອງການພົວພັນຮ່ວມມືລະຫວ່າງ ຫວຽດນາມ - ທະນາຄານໂລກ (WB) ຢ່າງແທ້ຈິງ ແລະ ມີປະສິດທິຜົນ ແລະ ບົດບາດສ່ວນຕົວຂອງທ່ານນາງ Victoria Kwakwa, ພິເສດແມ່ນໃນບັນດາຂົງເຂດໃຫ້ຄຳປຶກສາດ້ານນະໂຍບາຍ ຊ່ວຍເສດຖະກິດມະຫາພາກ ຫວຽດນາມ ເປັນປົກກະຕິ, ຮັບມືຕໍ່ຜົນກະທົບຂອງວິກິດການການເງິນ ແລະ ຕ້ານການຊຸດໂຊມເສດຖະກິດຢ່າງມີປະສິດທິຜົນ. ທ່ານນາງ ເຈືອງທິມາຍ ກໍ່ຕີລາຄາສູງບົດບາດຂອງ WB ໃນເລື່ອງປຸກລະດົມບັນດາແຫຼ່ງທຶນສາກົນໃຫ້ແກ່ການພັດທະນາເສດຖະກິດ - ສັງຄົມ,ຫລຸດຜ່ອນຄວາມທຸກຍາກ ແລະ ຊ່ວຍເຫຼືອດ້ານເຕັກນິກໃຫ້ການປະຕິຮູບທີ່ຈຳເປັນໃນບັນດາຂົງເຂດສຳຄັນຂອງພື້ນຖານເສດຖະກິດ. ສວ່ນທ່ານນາງ Victoria Kwakwa ຢືນຢັນວ່າ: WB ຖືເປັນສຳຄັນການພົວພັນຮ່ວມມື ແລະ ຈະສືບຕໍ່ໜູນຊ່ວຍ ຫວຽດນາມ ບໍ່ພຽງແຕ່ໃນການສຳຜັດກັບບັນດາແຫຼ່ງທຶນສາກົນຮັບໃຊ້ໃຫ້ແກ່ການພັດທະນາເສດຖະກິດ - ສັງຄົມເທົ່ານັ້ນ ຫາກຍັງສະໜອງຄຳປຶກສາດ້ານນະໂຍບາຍ ແລະ ໜູນຊ່ວຍດ້ານເຕັກນິກຊ່ວຍ ຫວຽດນາມ ປັບປຸງນະໂຍບາຍພັດທະນາອີກດ້ວຍ.
(ແຫຼ່ງຄັດຈາກ VOV)